cyanic-selkie/wikianc huggingface dataset:
Suomen kaartin paluulaulu
Laulun säveltäjää tai sanoittajaa ei tunneta. Suuren toivelaulukirjan mukaan kyseessä olisi sama laulu kuin arkkiveisujen tekijä G. W. Gustafssonin vuonna 1878 sepittämä ja julkaisema ”Muisto marssi Suomen Kaartin kotia tulosta Turkin Sotatantereelta”, joka oli tarkoitettu laulettavaksi kansanlaulun ”Laulava leiwo, wirkoisa wieno” sävelellä. Gustafsson sepitti laulunsa seurattuaan kotimaahan palanneen Suomen kaartin ohimarssia Helsingissä toukokuussa 1878. Ilmeisesti ”Suomen kaartin paluulaulu” ja niinikään nykypäiviin säilynyt ”Suomen kaartin lähtölaulu” (”Tuhannenpa verran poikia läksi…”) eivät kuitenkaan ole alkuperältään arkkiveisuja, vaan tavallisia laulelmia. Turkin sota innoitti Suomessa yhteensä 113 arkkiveisua, joista yksikään ei ole nykyään tunnettu.
Suomen sisällissodan aikana sekä valkoiset että punaiset sepittivät ”Suomen kaartin paluulaulun” sävelmään omia laulujaan. Valkoiset käyttivät säveltä ”Vapaussoturin valloituslaulussa” (”Kauan on kärsitty ryssien valtaa”) ja punaiset laulussa ”Kauhun päivät Hennalassa”. Säveltäjä Uuno Klami käytti melodiaa ''2. sinfoniansa'' (1945) finaaliosassa.
Puolan vuoden 1988 väestönlaskenta
Puolan vuoden 1988 väestönlaskenta oli Puolan tilastoviraston Puolassa 7.–12. joulukuuta 1988 välisenä aikana suorittama väestönlaskenta.
Väestönlaskennan tuloksena Puolan väkiluvuksi saatiin 37 879 105, mikä oli yli 2 800 000 enemmän kuin edellisessä väestönlaskennassa. Väestönlaskennassa puolalaisista kaupungeissa asui 234 1754 083 ja maaseudulla 144 704 022. Edellisestä väestönlaskennasta kaupunkien väestö oli kasvanut ja maaseutujen väestö hieman pienentynyt.
Richard Marx
Richard Noel Marx (s. 16. syyskuuta 1963 Chicago) on yhdysvaltalainen aikuisrock-laulaja-lauluntekijä, muusikko ja tuottaja. Hänen tunnetuimpia kappaleitaan ovat ”Endless Summer Nights”, ”Right Here Waiting”, ”Now and Forever” ja ”Hazard”.
Horizon Zero Dawn
Horizon Zero Dawn on Guerrilla Gamesin kehittämä ja Sony Interactive Entertainmentin PlayStation 4 -alustalle julkaisema videopeli, vuodelta. Peli on avoimen pelimaailman toimintaseikkailupeli, jossa on roolipelin ominaisuuksia.
Horizon Zero Dawn sai huomiota jo ennen sen julkaisua E3-messujen yhdessä pidettävillä Game Critics Awards -palkinnoilla.
Pelille on julkaistu jatko-osa Horizon Forbidden West.
Kehitys
Peli on Alankomaiden suurin mediatuotanto pelin julkaisuun mennessä. Kehitys maksoi 45 miljoonaa euroa ja enimmillään pelin parissa työskenteli 250 henkeä.
Pelin kehitys alkoi pelimekaniikan prototyypeillä vuonna 2010.
Thunderjaw-hahmon 3D-mallintaminen vaati viideltä henkilöltä kahdeksan kuukautta työtä sekä lisätyötä sen saamiseksi lopulliseen versioon peliin. Mallinnuksessa on käytetty muun muassa ZBrush-ohjelmistoa.
Pelin maastojen ja vesistöjen luomiseen on käytetty muun muassa Houdini-ohjelmistoa, jolle säännöt kertomalla pyrittiin luomaan luonnollisen tuntuisia maastonpiirteitä. Vesistön luomisessa maastoa muokataan, jotta vesistölle saadaan uurteet ja kerääntymispisteet epäluonnollisten ilmiöiden välttämiseksi.
Pelin päähenkilön Aloyn ulkonäkö on hollantilaisen näyttelijän Hannah Hoekstran ja ääni on Ashly Burchin.
Juoni
Peli sijoittuu jälki-apokalyptiseen maailmaan, jossa ihmiset elävät heimoissa ja metsästävä jousilla ja nuolilla. Luonnonolojen lisäksi haasteena ovat mekaaniset eläimet.
Päähenkilö on Aloy, joka on ollut ulkopuolinen lapsesta asti, joka haluaa selvittää syyn ulkopuoliseksi joutumiselleen ja osallistuu norien (Aloyn heimon) soturikoetukseen jotta voi kysyä syytä matriarkoilta.
Juuri kun koetus päättyy, kokelaat joutuvat hyökkäyksen kohteeksi. Aloy lähtee etsimään syytä laajemmin ja selvittämään menneisyyden tapahtumia.
Koska parvea ei muuten voitu pysäyttää kuin raakapakottamalla sen sammutuskoodit, joka veisi vuosikymmeniä, maailma oli tuomittu. Elisabet kuitenkin keksi suunnitelman palauttaa elämä Maahan parven sammutuksen jälkeen: Projekti Zero Dawn, jonka tavoitteena oli rakentaa täysin automatisoitu maanmuokkausjärjestelmä palauttamaan elämä maapallolle. Järjestelmä koostui yhdestä hallitsevasta tekoälystä nimeltä GAIA, ja sen yhdeksästä alifunktiosta: Salaperäinen mies Sylens, jolla on pakkomielle tietää menneisyydestä, ottaa yhteyttä Aloyhin, ja Aloy vastahakoisesti ottaa avun vastaan. Heille lopulta selviää koko totuus. Kun Aloy viimein pääsee laitokseen, jossa hän syntyi, hänelle selviää, että yhdeksäntoista vuotta sitten GAIA havaitsi tuntemattoman lähetyksen ulkoavaruudesta, joka muunsi kaikki Zero Dawnin alifunktiot itsenäisiksi tekoälyiksi. Tämän vuoksi nyt itsenäinen HADES katsoi, että GAIA oli epäonnistunut tehtävässään ja ohjelmointinsa pakottamana yritti ottaa GAIAsta hallinnan ja tuhota biosfääri jälleen. Pysäyttääkseen HADESin GAIA päätti tuhota itsensä ja HADEKSEN myös, mutta HADES loi viruksen, jonka avulla hän ja muut kahdeksan alifunktiota irtautuivat GAIAsta. Vaikka GAIA onnistui viivyttämään HADESta itsetuholla, vaara ei ollut ohi, sillä GAIA ennakoi, että HADES yrittää löytää toisen keinon suorittaa tehtävänsä. Tätä varten ennen tuhoaan GAIA lähetti ELEUTHIAlle komennon synnyttää Elisabet Sobeckin geeniperimää käyttäen klooni, joka kykenisi löytämään isäntäohituslaitteen, jolla pysäyttää HADES ja myöhemmin korjata maanmuokkausjärjestelmä, sillä GAIAn tuho rikkoo sen toiminnan. Tämä klooni on Aloy. Totuus on Aloylle shokki, sillä koko ikänsä hän halusi vain tietää, kuka oli hänen äitinsä ja tieto, ettei hänellä ollut oikeaa äitiä miltei masentaa hänet. Sylens tuo hänet takaisin nykyhetkeen ja käskee Aloyta tapaamaan hänet GAIA Prime laitoksessa, jossa GAIA luotiin.
GAIA Primella Aloylle ja Sylensille selviää, miksi uusi ihmiskunta on taantunut heimolaiskulttuuriin, joka ei juuri käytä teknologiaa. Elisabet uhrasi itsensä varmistaakseen Zero Dawnin onnistumisen, kun laitoksen yksi porttitiiviste petti, ja se oli korjattava ulkoa. Ilman Elisabetia Ted Faro, joka syyllisyyden kalvaamana tuli vakuuttuneeksi siitä, että uuden ihmiskunnan ei pitäisi saada tietää menneisyydestä. Hänelle tuli pakkomielle ajatuksesta, että APOLLOn sisältämä arkisto on tauti, joka vain johtaisi maailman uuteen tuhoon. Tämän takia hän tuhosi koko APOLLOn sisällön ja murhasi kaikki Zero Dawnin ylemmät toimihenkilöt. Ilman APOLLOa uusi ihmiskunta ei koskaan oppinut menneisyydestä mitään, saati kuinka luoda samantasoinen teknologinen yhteiskunta kuin ennen, ja kun heidät sitten pakotettiin ruuan ja tarvikkeiden ehdyttyä ulkomaailmaan, heimolaiskulttuurit syntyivät. Aloy löytää isäntäohituslaitteen ja Sylens antaa Aloylle tämän keihään, jonka avulla hän voi pysäyttää HADESin. HADESin tavoite on käyttää MINERVAn käyttämiä signaalitorneja, joilla Faro-rutto sammutettiin, tekemään päinvastainen, eli käynnistämään se uudelleen, jotta se sitten tuhoaisi Elämän Maasta uudelleen.
Vastaanotto
IGN antoi pelille arvosanan 9,3/10 arvostelussaan.
Polygon antoi pelille 9,5/10 arvostelussaan.
Myynti
Peli on myynyt 2,6 miljoonaa yksikköä alle kahdessa viikossa julkaisunsa jälkeen tehden siitä Guerrilla Gamesin menestyneimmän julkaisun tähän mennessä.
Mighty Morphin Power Rangers: Mega Battle
Mighty Morphin Power Rangers: Mega Battle on Bandai Namcon kehittämä vuonna 2017 julkaistu beat ’em up -videopeli, joka perustuu samannimiseen televisiosarjaan. Peli on julkaistu PlayStation 4:lle ja Xbox Onelle PlayStation Networkin ja Xbox Live Arcaden kautta.
Tarina
Pelin tarina pohjautuu löyhästi televisiosarjaan, kun viisi nuorukaista saavat supervoimat Zordonin voimakolikkojen myötä. Heidän tehtävänään on puolustaa Angel Grovea ja samalla maailmaa Rita Repulsalta ja hänen kätyreiltään. Kaupunkiin on ilmestynyt neljä salaperäistä tornia, jotka vilisevät Ritan kätyreitä. Todellinen pahuus on kuitenkin vielä tuloillaan.
Pelattavuus
Pelissä on pelattavina hahmoina kaikki viisi alkuperäistä Power Rangeria Jason, Zack, Billy, Trini, Kimberly ja myöhemmin Tommy. Jokaisen hahmon saa kehitettyä kolmella eri pääosalueella, aseeton hyökkäys, aseet ja eri energiatasot. Jokasella hahmolla on käytössä kaksi eri asetta, jokin teräase, kuten Punaisella Rangerilla miekka ja Mustalla Rangerilla taistelukirves ja laserase. Hahmon tasoa saa korotettua pelin aikana keräämistä keltaisista palloista, sekä tason läpäistyä tasobonus ja Megazord lopputaistelusta saaduilla pisteillä.
Pelin tarinatila etenee, kun pelaaja on valinnut yhden Power Rangerin pelattavaksi hahmoksi ja etenee tasosta toiseen. Aluksi pelin vastustajina ovat erilaiset savisoturit, joista hieman vahvemmat omaavat laseraseen. Edetessään kentillä tulee vastaan hieman vaativimpia vastustajia, kuten tengasotureita. Pelaajan päästyä viimeiselle tasolle vastaan tulee aina aluksi normaalikokoinen pomovastus, jonka jälkeen taistelu siirtyy Megazordilla taistelemiseen vihollisesta kasvettua jättiläisversio. Jokainen Megazord taistelu on jaettu kahteen vaihteeseen. Ensimmäinen keskittyy pelkästään ammuskelemaan pomovastuksen heikkoja kohtia ja estämään sen vastahyökkäyksiä. Ensimmäisen osion jälkeen Megazord siirtyy taistelutilaan ja peli jatkuu kuin normaali sivusta kuvattu taistelu. Tarkoituksena on tietyn ajan sisällä saada näppäin yhdistelmä oikein, joka määrää kuinka vahva Megazordin hyökkäys on.
Pelin muina pelitiloina ovat Rita's Tower, jossa tavoitteena on päästä aina viimeiseen kerrokseen asti. Jokaisessa kerroksessa on eritasoisia vastustajia, jotka voittamalla pääsee etenemään seuraavaan kerrokseen. Boss Rush on pelkästään Megazordilla käytävä pelitila, jossa pelaaja kohtaa kaikki viisi Megazordi taistelua tarinatilasta. Viimeinen pelitila on moninpelitila Angel Groove's Dojo, jossa 1-4 pelaajaa voivat tapella keskenään omalla Power Rangerilla.
Lisäosa
Peliin sai ladattua lisäosaksi viisi uutta hahmoa. Toisella tuotantokaudella punainen, musta, keltainen ja vaaleanpunainen ranger saivat uudet korvaajat Rocky, Adam, Aisha ja Kat. Lisäksi alun perin vihreänä rangerina ollut Tommy vaihtoi valkoisen rangerin rooliin, jonka saa pelattavaksi hahmoksi. Sinisen Rangerin roolissa myös sarjan toisella tuotantokaudella ollut Billy sai vaihtoehtoisen asun.
Tiejärvi (Ylöjärvi)
Tiejärvi on Pirkanmaalla Ylöjärvellä Anttilanperän kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 7,5 hehtaaria ja se on 450 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,4 kilometriä.
Jaakko Valo
Jaakko Valo (s. 2. huhtikuuta 1954 Kaustinen) on suomalainen kuvataiteilija, joka tunnetaan erityisesti Jyväskylään tekemistään seinä- ja tunnelimaalauksista. Valo opiskeli Lahden taidekoulussa 1972–1976, ja hän kuuluu Dimensio-taiteilijaryhmään.
Valolle myönnettiin taiteilijaeläke vuonna 2015.
Matthew Leanderson
Matthew Fillip ”Matt” Leanderson (11. maaliskuuta 1931 Seattle, Washington – 2. marraskuuta 2006 Kirkland, Washington) oli yhdysvaltalainen soutaja ja olympiamitalisti.
Leanderson voitti perämiehellisessä nelosessa olympiapronssia Helsingissä 1952.
Vehkoslammi
Maantietoa
Lammen pinta-ala on 1,6 hehtaaria ja se on 200 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 500 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Keihäsjoen valuma-alueella (35.35), jonka Puntasojan valuma-alueeseen (35.358) se kuuluu. Lammen vedenpinnan korkeus on 187,6 metriä mpy.
Suulajärvi
Suulajärvi on pitkä ja kapea järvi Karjalankannaksen keskiosassa. Järven pohjois- ja eteläpää ovat kaislikkoisia, mutta muuten se on kirkasvetinen järvi.
Suomeen kuuluessaan järven koillisrannalla oli Ilolan kylä ja länsirannalla Hämeenkylä. Suulajärven eteläpohjukassa oli puolestaan Unto Seppäsen romaaneista tunnettu Iloisten ukkojen kylä.
Kalastus
Erityisesti Ilolan kylän asukkaat harjoittivat kalastusta puoliammattimaisesti järvessä, sitä myös hoidettiin ja suoritettiin kalanistutuksia. Vuonna 1920 istutettiin 1 000 järvilohta, 40 000 siikaa ja 20 000 muikun poikasta. Järvitutkimus ja lisäistutuksia suoritettiin 1924. Kalasaalis kuljetettiin 1800-luvulla Pietariin ja myytiin siellä paikallisilla markkinoilla. Talvipyynnissä mateita ja kiiskiä kuljetettiin myös elävinä tynnyreissä kaupunkiin. Kesällä venäläiset huvila-asukkaat ostivat kalaa.
Muuta
Jatkosodassa asemasodan aikana järven ympäristö oli sotilaallisesti merkittävä paikka. Järven pohjoiskärjen ja Perkjärven kylän välimaastossa sijaitsi Suulajärven lentokenttä, jossa oli Hävittäjälentolaivue 24:n tukikohta. Järven rannalla oli myös Kannaksen Ryhmän esikunta sekä ilmavoimien radiopataljoonan radiotiedustelukomppania.
Isla de Luzón
Isla de Luzón oli Espanjan laivaston vuonna 1886 vesillelaskettu Isla de Luzón -luokan panssarikansiristeilijä.
Valmistus
Alus tilattiin Armstrongilta Elswickistä, missä köli laskettiin 25. helmikuuta 1886 telakkanumerolla 497. Alus laskettiin vesille saman vuoden lopulla 13. marraskuuta ja koeajot saatiin päätökseen 22. syyskuuta 1887. Aluksen valmistuskustannukset olivat 2,4 miljoonaa pesetaa.
Palvelus
Espanja vastaanotti aluksen 16. marraskuuta ja Isla de Luzón aloitti sisaraluksensa kanssa matkan Tynestä Espanjaan 6. tammikuuta 1888. Alus liitettiin palvelukseenotettaessa Espanjan manner-Eurooppaan sijoitettuun laivastoon. Alus osallistui Riffisotaan 1893-1894 tulittaen Melillan ja Chatarinasin välistä riuttaa. Filippiinien vallankumouksen 1896-1898 alkaessa alus lähetettiin alueelle kontra-amiraali Patricio Montajo de Pasaronin laivueeseen.
Alus oli edelleen Montajon laivueessa, kun Espanjan-Yhdysvaltain sota alkoi huhtikuussa 1898. Alus oli laivueen mukana ankkurissa Cañacaon lahdella, kun 1. toukokuuta Yhdysvaltain laivaston kommodori George Deweyn johtama Aasian laivue yllätti ankkurissa olleen laivueen. Seurannut Manilanlahden taistelu oli sodan ensimmäinen varsinainen yhteenotto.
Taistelun lopulla aluksen miehistö upotti aluksensa estääkseen sen joutumisen Yhdysvaltain laivastolle. Taistelussa alukseen osui kolme kranaattia, joista yksi lukitsi yhden tykin paikalleen ja haavoitti kuutta miehistön jäsentä. Uponnut alus jäi osittain veden pinnan yläpuolelle ja tykkivene USS Petrelin miehistö sytytti hylyn tuleen.
Yhdysvaltain vallattua Filippiinit hylky nostettiin 2. joulukuuta 1898 ja se siirrettiin Hong Kongiin telakalle, jossa sen aseistus vaihdettiin neljään neljän tuuman tykkiin. Alus liitettiin vuonna 1900 kunnostuksen jälkeen Yhdysvaltain laivastoon tykkiveneenä USS Isla de Luzon.
Pekka Fredrik Lappalainen
Pekka Fredrik Lappalainen (1. tammikuuta 1880 Leppävirta – 24. helmikuuta 1913 Kivijärvi) oli suomalainen luterilainen pappi.
Leppänen valmistui ylioppilaaksi 1902. Hän opiskeli teologiaa ja vihittiin papiksi 10.6.1909. Hänet määrättiin Kivijärven kirkkoherran apulaiseksi ja hän toimi merimiespappina Antwerpenissä sekä Kivijärven seurakunnan vt. kirkkoherra, kirkkoherran viran armovuoden saarnaaja vuodesta 1912.
Yksi hänen muokkaamansa, tuntemattoman tekijän virsi ”Herra Jeesus verellänsä” on Siionin laulut -kirjassa virsi 246. Sama virsi on myös Norjan kirkon virsikirjassa, virsi 201, norjaksi ”Herren Jesus har med blodet” kveeniksi ”Herra Jeesus verellänsä”.
Suuri kertomus
pienoiskuva|Jean-Francois Lyotard (1924–1998) luonnehti postmodernismia skeptisyytenä "suuria kertomuksia" kohtaan.
Suuri kertomus eli metanarratiivi on ranskalaisen Jean-François Lyotardin luoma käsite, joka hänen mukaansa tarkoittaa vallalla oleva kertomusta todellisuudesta. Esimerkkeinä hän esittää sellaiset aatteet kuin valistus tai kristinusko. Lyotardin mukaan postmodernina aikana niihin suhtaudutaan epäillen, sillä käsitys todellisuudesta on hajanainen.
Suurten kertomusten ohessa on mikrokertomuksia, joista suuri kertomus muodostuu. Mikrokertomus-käsitteen on luonut David Boje.
Urmeli
Urmeli on saksalais-ranskalainen vuosina 1995–1997 valmistunut 26-osainen piirrossarja. Sarja perustuu Augsburger Puppenkiste -nukketeatterin vuonna 1969 ilmestyneeseen television nukketeatterinäytelmään "Urmel aus dem Eis", joka taas perustuu saksalaisen Max Krusen kirjoittamaan samannimiseen kirjaan.
Juoni
Urmeli on esihistoriallinen dinosaurus, jonka luultiin kuolleen sukupuuttoon. Eräänä päivänä Tapahtuma-saarelle (alkuperäisessä versiossa Titiwu) ilmaantuu jäävuori, jonka sisällä on dinosauruksen muna. Saaren asukkaat hautovat munaa, jotta se kuoriutuisi. Munan kuoriuduttua sen sisältä löytyy Urmeli-dinosaurus. Saaren asukkaat kiintyvät Urmeliin, kun taas Wingelbergin kaupungista kotoisin olevat museonjohtaja Swindelman (alkuperäisessä versiossa Zwengelmann) ja eläintarhan johtaja Slimeyer (alkuperäisessä versiossa Solmeyer) haluavat vangita Urmelin. Urmeli kokee useita erilaisia seikkailuja. Ystäviensä avulla Urmeli pystyy usein huijaamaan vihollisiaan, ja suojelemaan Tapahtuma-saarta suuremmilta ongelmilta.
Culex laticlasper
Culex laticlasper on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasivat tieteelle ensimmäisen kerran Galindo ja Blanton vuonna 1954. Lajia tavataan Panamasta. Sillä ei ole alalajeja.
Rauman Pallo
Rauman Pallo (RPallo) oli raumalainen palloiluseura, jolla oli toimintaa ainakin jalkapallossa, jääkiekossa ja jääpallossa. Seura rekisteröitiin vuonna 1949, ja se lopetti toimintansa 1990-luvun alussa yhdistyttyään Pallo-Iirojen kanssa.
Rauman Pallo pelasi jalkapalloa toiseksi korkeimmalla sarjatasolla Suomensarjassa vuosina 1952–1955, 1959–1964 ja 1969–1972. Parhaimmillaan se sijoittui sarjan länsilohkon kolmanneksi vuosina 1959 ja 1961. Palloliiton 1970-luvun alussa tekemän sarjauudistuksen jälkeen seura oli mukana liiton sarjoista I divisioonassa vuosina 1973 ja 1980 sekä II divisioonassa vuosina 1974–1979, 1981–1982 ja 1988–1991. Tunnettuja seuran jalkapallojoukkueen pelaajia ovat muun muassa Pentti Helin (1954–1964), Antti Niemi (1990), Mika Nurmela (1990) ja Simo Syrjävaara (1960–1962), jotka pelasivat myös Suomen maajoukkueissa edustaessaan seuraa, ja valmentajia Juha Malinen (1990) ja Hannu Touru (1989).
Jääkiekossa Rauman Pallo voitti maakuntasarjan mestaruuden vuosina 1956 ja 1962. Jääpallossa seura oli Työväen urheiluliiton mestaruussarjassa ainakin vuonna 1955.
Susanne Rosenqvist
Anneli Susanne Christina Rosenqvist (s. 26. marraskuuta 1967 Landskrona) on ruotsalainen meloja, joka kilpaili ratamelonnassa ja maratonmelonnassa. Hän on pituudeltaan 170-senttimetrinen ja painaa 65 kilogrammaa.
Rosenqvist voitti ensimmäisen ratamelonnan arvokilpailumitalinsa Pariisin MM-kilpailuissa 1991, joissa hän saavutti hopeaa 5 000 metrin kajakkikaksikossa. Barcelonan kesäolympialaisissa 1992 Rosenqvist edusti 500 metrin kajakkinelosessa Ruotsin joukkuetta, joka saavutti pronssia jättäen neljänneksi Romanian joukkueen. Ruotsin olympiapronssia voittaneeseen joukkueeseen kuuluivat Rosenqvistin lisäksi Anna Olsson, Maria Haglund ja Agneta Andersson. Kööpenhaminan MM-kilpailuissa 1993 Rosenqvist saavutti hopeaa 500 metrin kajakkinelosessa. Méxicossa 1994 hän voitti MM-pronssia 500 metrin kajakkinelosessa ja Duisburgissa 1995 kaksi MM-pronssimitalia 500 metrin kajakkikaksikossa ja 200 metrin kajakkinelosessa.
Alcyone
Alcyone voi tarkoittaa seuraavia asioita:
Susanne Rosenqvist
Rosenqvist saavutti urallaan kaksi maratonmelonnan maailmanmestaruutta vuosina 1996 Vaxholmissa ja 1998 Kapkaupungissa. Lisäksi hän voitti MM-pronssia Győrissa 1999.
Mättö
Mättö on suomalainen sukunimi, joka on muun muassa seuraavilla henkilöillä:
Joona Tena
Joona Tena (s. 10. helmikuuta 1965) on suomalainen elokuvaohjaaja. Hänen tunnetuimmat ohjauksensa ovat elokuva FC Venus ja televisiosarja Parasta aikaa. Tena aloitti vuonna 1990 uransa ohjaamalla lyhytelokuvia.
Anthony Michael Hall
Anthony Michael Hall (s. 14. huhtikuuta 1968 Boston, Massachusetts Yhdysvallat) on yhdysvaltalainen näyttelijä.
Hall tunnetaan parhaiten rooleistaan elokuvissa Faijalla hommat hanskassa, Synttärit, Breakfast Club ja Lisa – unelmien nainen.
Sammakkojärvi (Ylöjärvi)
Sammakkojärvi on Pirkanmaalla Ylöjärvellä Anttilanperän kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 9,5 hehtaaria ja se on 700 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,7 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Keihäsjoen valuma-alueella (35.35), jonka Puntasojan valuma-alueeseen (35.358) se kuuluu. Järven vedenpinnan korkeus on 188,6 metriä mpy.
Kimmo Schroderus
Kimmo Petri Schroderus (s. 1970 Jyväskylä) on suomalainen kuvanveistäjä. Hän asuu ja työskentelee Salossa.
Kimmo Schroderukselle myönnettiin Ars Fennica -palkinto vuonna 2004. Palkintoon liittyvät näyttelyt olivat esillä Hämeenlinnassa, Kouvolassa ja Joensuussa.
Mauranen
Mauranen on sukunimi, joka on muun muassa seuraavilla suomalaisilla henkilöillä:
Reino Inkinen
Reino Kalervo Inkinen (11. maaliskuuta 1904 Kivennapa – 9. huhtikuuta 1971) oli Suomen Puolustusvoimien eversti ja pitkäaikainen rykmentin komentaja.
Inkinen osallistui Suomen sisällissotaan sotamiehenä ja kersanttina. Hän kävi Kadettikoulun vuosina 1923–1925, kapteenikurssin 1939 sekä toisen yleisen komentajakurssin 1947. Ennen toista maailmansotaa Inkinen toimi moninaisissa tehtävissä kouluttajana, komppanianpäällikkönä ja aliupseerikoulun johtajana. Talvisodassa hän komensi 8. rajakomppaniaa ja osasto Metsäpirttiä, sekä 13.12. alkaen JR 28:n (myöhemmin JR 19) toista pataljoonaa. Jatkosodassa hän toimi jonkin divisioonan esikuntapäällikkönä 1941–1942. Inkinen komensi JR 22:ta 20.2.1942–21.11.1943 ja tämän jälkeen JR 6:tta 28.11.1943 alkaen vuoteen 1944 asti.
Sodan jälkeen Inkinen toimi rauhan ajan JR 8:n komentajana vuosina 1946–1952. Rykmentti muutettiin 5. prikaatiksi ja Inkinen jatkoi komentajana vuoteen 1954 asti. Myöhemmin prikaati nimettiin Karjalan prikaatiksi. Inkinen toimi Tampereen itäisen sotilaspiirin ja Tampereen varuskunnan päällikkönä vuosina 1954–1956 ja Kouvolan sotilaspiirin päällikkönä 1956–64. Hän erosi palveluksesta vuonna 1964.
Inkinen oli Kouvolan kauppalan- ja kaupunginvaltuuston jäsen vuosina 1951–1954 ja 1961–1968. Lisäksi hänellä oli useita muita luottamustehtäviä.
Ylennykset: reservin vänrikki 1922, vänrikki 1925, luutnantti 1926, kapteeni 1931, majuri 1940, everstiluutnantti 1941, eversti 1944.
Jääkiekko talviolympialaisissa 2006 – miesten karsinnat
Jääkiekon miesten olympiakarsinnat vuoden 2006 Torinon turnaukseen aloitettiin marraskuussa 2004. Maailmannrankingin kahdeksan parasta joukkuetta ja isäntämaa pääsivät olympiaturnaukseen ilman karsintaa. Karsintojen kautta turnaukseen valittiin Sveitsi, Latvia ja Kazakstan.
Karsinnat järjestettiin kahdessa vaiheessa. Karsintojen ensimmäiseen vaiheeseen osallistui 12 joukkuetta, jotka jaettiin kolmeen lohkoon. Nuo joukkueet olivat vuoden 2004 maailmanmestaruuskilpailujen jälkeen Kansainvälisen jääkiekkoliiton IIHF:n maailmanrankingin sijoilla 18.–30. olleet joukkueet. Rankingin 25. maa, Yhdistynyt kuningaskunta kuitenkin luopui karsintapaikasta eikä 31. maa, Etelä-Korea halunnut osallistua, joten 32. maa, Bulgaria pääsi mukaan karsintoihin. Karsintalohkojen voittajat selvisivät toiseen vaiheeseen, jossa oli mukana näiden kolmen maan lisäksi maailmanrankingin sijoilla 9.–17. olleet maat. Toiseen vaiheeseen osallistuneet joukkueet jaettiin kolmeen lohkoon, jotka pelasivat yksinkertaisen sarjan. Lohkovoittajat selvisivät olympiaturnaukseen.
Esikarsinta
Esikarsinnan lohkovoittajat pääsivät loppukarsintaan.
Lohko D
thumb|Ranska vastaan Viro 14. marraskuuta 2004 Lohko D pelattiin Briançonissa, Ranskassa, ja Ranskan joukkue voitti lohkon ja eteni karsintojen lopputurnaukseen. Ottelut
Lohko E
Lohko E pelattiin Nowy Targissa, Puolassa, ja turnauksen voitti Puolan joukkue. Ottelut
Lohko F
Lohko F pelattiin Stavangerissa, Norjassa, ja turnauksen voitti Norjan joukkue. Ottelut
Karsinnan lopputurnaus
Karsinnan lopputurnaus lohkojen voittajat pääsivät olympiaturnaukseen.
Lohko A
Lohko A pelattiin Klotenissa, Sveitsissä, ja Sveitsin joukkue voitti turnauksen. Ottelut
Lohko B
Lohko B pelattiin Riiassa, Latviassa, ja turnauksen voitti Latvian maajoukkue. Ottelut
Lohko C
Lohko C pelattiin Klagenfurtissa, Itävallassa, ja turnauksen voitti Kazakstanin joukkue. Ottelut
Karsiutuneiden lopulliset sijoitukset
Sijoituksilla on merkitystä IIHF:n maailmanrankingiin vuonna 2006.
Das Schwarze Auge
Das Schwarze Auge on saksalainen fantasia-aiheinen roolipeli. Pelin on kehittänyt Ulrich Kiesow ja se on julkaistu vuonna 1984.
Sarja on ollut saksankielisellä markkina-alueella suositumpi kuin Dungeons & Dragons.
Videopelit
Peliin pohjautuen on tehty myös useita videopelejä.
Hapuojan seisake
Hapuojan seisake on lakkautettu rautatieliikennepaikka liikenteeltä suljetulla rataosalla Pori–Haapamäki. Se perustettiin Hapuojan kyläkeskuksen läheisyyteen 16. joulukuuta 1933. Seisake sai laiturirakennuksen vuonna 1934. Siihen ei muista rataosan laiturirakennuksista poiketen tullut ollenkaan asuntoa. Miehitys Hapuojalla päättyi 1. marraskuuta 1955 ja tavaraliikenne lakkautettiin 2. huhtikuuta 1962. Henkilöliikenne lakkautettiin 26. toukokuuta 1974 ja liikennepaikka lakkautettiin kokonaan 1. kesäkuuta 1975. Liikenne radalla jatkui vuoteen 1985. Hapuojan laiturirakennus ja sivuraiteet on purettu.
Deathchain / Deathbound
Deathchain / Deathbound on kahden suomalaisen death metal -yhtyeen Deathchainin ja Deathboundin split-albumi, joka on julkaistu vuonna 2005.
Kappaleet
Deathchain Deathbound
Luettelo televisiosarjan Mr. Robot jaksoista
Mr. Robot on yhdysvaltalainen jännitysdraamasarja, jonka on luonut Sam Esmail. Sarjan päähenkilö on Elliot Alderson (Rami Malek), hakkeri ja kyberturvallisuusteknikko, joka kärsii sosiaalisesta fobiasta ja masennuksesta. Hänet värvää anarkisti nimeltä ”Mr. Robot” (Christian Slater), joka johtaa haktivistiryhmää fsociety. Ryhmän tavoitteena on poistaa kaikki velka iskemällä suuryhtiö E Corpia vastaan.
Sarjan ensimmäinen jakso tuli saataville useissa internet- ja VOD-palveluissa 27. toukokuuta 2015, ja sarjasta tilattiin toinen tuotantokausi, ennen kuin ensimmäistä jaksoa oli ehditty näyttää USA Networkillä 24. kesäkuuta 2015. Kaksitoista jaksoa sisältävä toinen tuotantokausi alkoi 13. heinäkuuta 2016. USA Network tilasi sarjasta kolmannen tuotantokauden 16. elokuuta 2016, ja se esitettiin vuonna 2017. Neljäs tuotantokausi tilattiin 13. joulukuuta 2017. Sarja on julkaistu myös DVD- ja Blu-ray-tallenteina.
Velorex
250px|thumb|Alkuperäinen, kolmipyöräinen Velorex. 250px|thumb|Nelipyöräinen Velorex vuodelta [[1972.]] Velorex oli tšekkoslovakialainen, Solnicessa sijainnut kääpiöautovalmistaja.
František ja Mojnír Stránský perustivat Velorex-automerkin. He olivat veljeksiä. Stránskýilla oli alkuaan polkupyöräkorjaamo Parníkin kylässä Tšekkoslovakian länsiosassa. Ensimmäisen auton prototyypin veljekset valmistivat vuonna 1943. Tehdas muutti 1951 Solniceen, läheiseen pikkukaupunkiin. Velorex valmisti kolmipyöräisiä autoja ja moottoripyörien sivuvaunuja.
František Stránský kuoli 1954 prototyypin testauksessa. Pian samana vuonna Mojnír Stránský erotettiin perustamastaan, mutta valtion sosialisoimasta Velorex-tehtaasta, koska hän oli kieltäytynyt liittymästä kommunistiseen puolueeseen.
Aikaisemmin moottoripyöriä valmistanut yritys alkoi vuonna 1958 valmistaa putkirunkoista autoa, jossa oli keinonahkainen konepeitto. Voimanlähteenä oli joko 250- tai 350-kuutioinen Jawan moottori. Mallin valmistus jatkui vuoteen 1971 asti.
Jo vuonna 1959 yritys oli valmistanut nelipyöräisen prototyypin, mutta sarjavalmisteinen malli tuli vasta 1972, jolloin aloitettiin 350-kuutioisella moottorilla varustetun kääpiöauton valmistus. Mallin tuotanto päättyi jo seuraavana vuonna, mutta niitä ehdittiin valmistaa 1 200 kappaletta. Samalla Velorex-autojen valmistus päättyi kokonaan.
Meilahden pesäpallokenttä
Meilahden pesäpallokenttä on Helsingin Meilahden liikuntapuistossa sijaitseva pesäpallokenttä. Kenttä on valmistunut vuonna 1968. Valmistumisvuodestaan asti kenttä on toiminut nykyään Ykköspesiksessä pelaavan Puna-Mustien kotikenttänä.
Kentällä on pelattu Itä-Länsi-ottelu yhteensä 12 kertaa. Miesten Itä-Länsi on pelattu vuosina 1968, 1969, 1970, 1971, 1972, 1974 ja 1983. Naisten Itä-Länsi on pelattu vuosina 1970, 1971, 1972, 1984 ja 1985.
Lisäksi kentällä on pelattu myös yksi Superpesiksen ottelu.
Kukoistuksen käsikirjoitus
Kukoistuksen käsikirjoitus on Pekka Himasen kirjana ilmestynyt selvitys siitä, miten Suomen henkinen kulttuuri saataisiin kukoistamaan 2010-luvulla.
Hyundai i20
Hyundai i20 PB (2008–2014)
Ensimmäisen sukupolven i20 esiteltiin Pariisin autonäyttelyssä syksyllä 2008. Korimalleina ovat kolmi- ja viisioviset hatchbackit. vasen|pienoiskuva|Viisiovinen Hyundai i20 Vuoden 2009 Euro NCAP -kolaritestistä i20 sai tulokseksi täydet viisi tähteä. vasen|pienoiskuva|Ensimmäisen sukupolven facelift-malli. Malli koki kasvojenkohotuksen vuonna 2012, jossa se sai uudet ajovalot, puskurin ja etusäleikön. Uutena dieselmoottorina oli 1,1 CRDi (75 hv), joka korvasi aiemman 1,4-litraisen.
Hyundai i20 GB (2014–2020)
Toisen sukupolven i20 esiteltiin Pariisin autonäyttelyssä syksyllä 2014. Se on edeltäjäänsä 40 millimetriä pidempi kokonaispituudeltaan ja 45 millimetriä akseliväliltään, mutta 16 millimetriä aiempaa matalampi. Kolmiovista korimallia markkinoidaan coupéna. Frankfurtin autonäyttelyssä syksyllä 2015 esiteltiin lisäksi maastohenkisempi i20 Active. vasen|pienoiskuva|Hyundai i20 Coupé Vuoden 2015 Euro NCAP -kolaritestistä i20 sai tulokseksi täydet viisi tähteä. vasen|pienoiskuva|Hyundai i20 Active Vuonna 2018 malli koki kasvojenkohotuksen. Keulaan tehdyt pienet uudistukset kohdistuivat etusäleikköön ja puskurin alaosaan. Suuremmat muutokset tehtiin takaosassa, jossa rekisterikilpi siirtyi alhaalta puskurista takaluukun kanteen valoumpioiden väliin. Uutuutena oli seitsenportainen kaksoiskytkinvaihteisto. vasen|pienoiskuva|Toisen sukupolven facelift-malli.
Hyundai i20 BC3 (2020–)
Kolmannen sukupolven i20 oli tarkoitus esitellä Geneven autonäyttelyssä maaliskuussa 2020, mutta tapahtuma peruttiin koronavirusepidemian vuoksi.
Alinen Lapinjärvi
Alinen Lapinjärvi tai myös Alinen Lappajärvi on Pirkanmaalla Ylöjärvellä Itä-Aureen kylän lähellä sijaitseva järvi, joka kuuluu Kokemäenjoen vesistöön.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Keihäsjoen valuma-alueella (35.35), jonka Puntasojan valuma-alueeseen (35.358) se kuuluu. Järven vedenpinnan korkeus on 188,1 metriä mpy.
Stortorget (Malmö)
Stortorget on tori Malmön kaupungissa Ruotsissa. Toria alettiin rakentaa vuonna 1538 Pyhän Hengen luostarin purkutöiden yhteydessä, ja noin 70 prosenttia nykyisestä torista sijaitsee entisen luostarin ja sen hautausmaan alueella. Eräässä vuodelta 1542 peräisin olevassa ilmoituksessa aukiota kutsuttiin "uudeksi toriksi". Torin itälaidalla sijaitsee komea Malmön raatihuone, joka otettiin käyttöön vuonna 1547. Tuolloin raatihuone oli Pohjoismaiden suurin. Torin tuntumassa sijaitsee myös Skånen läänin maaherran virka-asunto.
Muita tunnettuja rakennuksia torin laidalla ovat muun muassa Jörgen Kockin talo (Kockska huset), hotelli Kramer ja apteekki Apoteket Lejonet.
Torin keskellä sijaitsee kuningas Kaarle X Kustaan ratsastajapatsas, jonka on tehnyt John Börjeson. Patsas syntyi vuoden 1896 Malmön teollisuus- ja käsityönäyttelyn yhteydessä. Patsashankkeen alkuunpanijoista tärkeimpiä olivat lehtimies ja poliitikko Carl Herslow sekä historian professori Martin Weibull.
Stortorgetilla on ollut merkittävä rooli Malmön historiassa, mutta kaupungin raitioteiden sähköistämisen jälkeen se on menettänyt keskeisimmän aukion asemansa Kustaa Aadolfin torille.
Stortorgetilla liikennöivät ensin hevosraitiovaunut vuosina 1887–1907, sitten hevosbussit vuosina 1898–1907 ja lopulta sähköiset raitiovaunut vuosina 1906–1957.
Philip Ahn
Philip Ahn (29. maaliskuuta 1905 Highland Park, Kalifornia – 28. helmikuuta 1978 Los Angeles, Kalifornia) oli yhdysvaltainkorealainen näyttelijä, joka on saanut tähden Hollywood Walk of Famelle. Hänen uransa kesti yli 40 vuotta, ja sen aikana hän näytteli yli 270 roolissa.
Nuoruus
thumb|215px|left|Philip Ahnin isä [[An Chang-ho|Chang-ho vuonna 1910.]] Ahn syntyi vuonna 1905, ja hänen vanhempansa olivat Chang-ho ja Helen Lee Ahn. Hän kävi koulunsa Los Angelesin alueella, ja high school -aikanaan kiinnostui näyttelemisestä. Ahn kävi tutustumassa Bagdadin varkaan kuvauksiin ja tutustui Douglas Fairbanksiin, jonka mielestä Ahnille olisi paikka hänen elokuvissaan. Ahnin äiti ei ollut innostunut asiasta, sillä Koreassa näytteleminen ei kuulunut yläluokalle. Polytechnic High Schoolissa hän otti kuitenkin draamaluentoja ja esiintyi monissa koulunäytelmissä. Ahn esitti usein itämaista hahmoa.
High schoolin jälkeen Ahn työskenteli riisipelloilla Colusassa. Pelto oli Hung Sa Danin, eli nuorten korealaisten akatemian omistama. Akatemian tarkoituksena oli kouluttaa nuorista itsenäisen Korean johtajia. Perhe eli 1920-luvulla vaikeita aikoja, sillä perheen isä oli jatkuvasti Koreassa taistelemassa itsenäistymisen puolesta. Philip Ahnin piti auttaa äitiään pitämään huolta veljistä ja siskoistaan.
Elokuvaura
Ahn aloitti yliopisto-opinnot vuonna 1934 Etelä-Kalifornian yliopistossa. Hän halusi näyttelijäksi, mutta otti pääaineekseen ulkomaankaupan, sillä elokuvaura vaikutti hyvin epävarmalta. Hän suunnitteli aloittavansa yrityksen, joka harrastaisi tuontia ja vientiä Yhdysvaltain ja Aasian välillä. Pääaineensa rinnalla Ahn pyrki ottamaan mahdollisimman paljon elokuva-alan opintoja. Hänen ensimmäinen elokuvansa oli Lewis Milestonen ohjaama Anything Goes vuodelta 1936. Samana vuonna hän esiintyi vielä elokuvassa Klondike Annie. Milestone halusi Ahnin heidän yhteistyön jälkeen myös elokuvaan Idässä palaa. Ahnin ensimmäisiin elokuviin lukeutuvat myös Hyvä maa ja Charlie Chan Honolulussa. Hänellä oli pääosaroolit Anna May Wongin rinnalla elokuvissa Daughter of Shanghai ja King of Chinatown. Vuonna 1937 Hollywoodin lehdissä huhuiltiin Ahnin ja Wongin menevän naimisiin. Pari ei kuitenkaan koskaan avioitunut.
Ahn liittyi helmikuussa 1945 Yhdysvaltain maavoimiin. Hän hakeutui upseerikouluun, mutta vapautettiin sieltä nilkkaongelmien takia. Myöhemmin hänelle tarjottiin paikkaa Office of Strategic Servicesin palveluksessa. Ahn esiintyi sodan aikana useissa propagandaelokuvissa. Hän esitti kymmenissä elokuvissa julmaa japanilaista, joka kidutti yhdysvaltalaissotilaita. Ahn on myöhemmin sanonut, että esiintyminen propagandaelokuvissa oli hänelle tapa osallistuia Korean itsenäisyysliikkeeseen, jossa hänen isänsä oli ollut aktiivinen. Ahnin isä oli kuollut japanilaisten käsissä vuonna 1938.
Ahn kuoli helmikuussa 1978 keuhkokuumeeseen, joka oli kehittynyt, kun häneltä oli otettu biopsia keuhkosyövän takia. Hän sai tähden Hollywood Walk of Famelle 1984.
Tylochromis
Tylochromis on kirjoahventen (Cichlidae) heimoon kuuluva kalasuku. Siihen kuuluu 18 lajia, joita tavataan Afrikasta:
Lippasarvinokka
thumb|Lippasarvinokka [[Nagarholen kansallispuistossa Intiassa.]] Lippasarvinokka (Anthracoceros coronatus) on sarvinokkien heimoon kuuluva lintu. Sitä tavataan Etelä- ja Keski-Intiassa ja Sri Lankassa.
Laji on silmälläpidettävä vaikka se on Intiassa yleinen muutamilla alueilla. Se on kuitenkin taantumassa ja sitä esiintyy maa-alueilla alle 300 metrin korkeudessa. Sri Lankassa se on paikallisesti kohtalaisen runsas, mutta nykyisin sen elinalue rajoittuu lähinnä kuivien alankomaiden eristyneisiin metsiin.
Sen elinpiiriä ovat avoimet tuoreet leveälehtiset ikivihreät lehtimetsät, etenkin mäkisillä ja jokisilla alueilla. Se siirtyy vuodenaikojen mukaan hedelmien kypsymisen perässä ja käy toisinaan viljelyalueiden hedelmäpuissa.
Jean-Michel Cousteau
thumb|210px|Jean-Michel Cousteau vaimonsa Nancy Marrin kanssa vuonna 2007 Jean-Michel Cousteau (s. 6. toukokuuta 1938) on ranskalainen tutkimusmatkailija, ympäristönsuojelija ja elokuvatuottaja. Hän on Jacques-Yves Cousteaun ja tämän ensimmäisen vaimon Simone Melchiorin vanhempi poika.
Axel August Hårdh
Axel August Hårdh (6. lokakuuta 1840 Raahe – 3. tammikuuta 1898 Kuopion pitäjä) oli suomalainen lääkäri ja valtiopäivämies.
Jean-Michel Cousteau
Jean-Michel sai jo nuorena ensikosketuksensa meriin ja laitesukeltamiseen. Hän sai veljensä Philippen kanssa kokeilla toisen maailmansodan jälkeen isänsä ja Émile Gagnanin kehittämää aqualung-paineilmalaitetta. Poikien nuoruus ei kuitenkaan ollut kovinkaan läheinen vanhempiinsa, jotka matkustivat paljon. Jean-Michel ja Philippe olivat näinä aikoina sisäoppilaitoksessa.
Axel August Hårdh
Hårdhin vanhemmat olivat kruununvouti, kollegiasessori Gustaf Adolf Hårdh ja Emilia Katarina Sovelius ja puoliso vuodesta 1880 Bertha Aina Sofia Idman. Hårdh tuli ylioppilaaksi 1860 ja valmistui filosofian maisteriksi 1869 ja lääketieteen lisensiaatiksi ja lääketieteen ja kirurgian tohtoriksi 1872. Hän oli Tampereen apulaiskaupunginlääkäri vuodesta 1877 ja Niuvanniemen sairaalan ylilääkäri vuodesta 1884. Hårdh oli Tampereen kaupunginvaltuuston jäsen 1877–1882. Hän edusti Tamperetta porvarissäädyssä valtiopäivillä 1882.
Jean-Michel Cousteau
Aikuisiällä Jean-Michel Cousteau oli perheyrityksen taustahahmona auttamassa isänsä tutkimusmatkoja. Cousteu järjesti, suunnitteli ja hankki varusteita Calypsolle. Hän ei kuitenkaan saanut mielestään isältään tarpeeksi kunnioitusta ja alkoi siirtyä omien liiketoimien pariin. Vuonna 1979 Cousteau palasi traagisen tapahtuman seurauksesta auttamaan isäänsä. Philippe-veli kuoli lento-onnettomuudessa ja Jean-Michel Cousteau vakuutti isänsä jatkamaan edelleen tutkimustyötään. Jean-Michel Cousteau oli mukana isänsä televisiosarjoissa ja voitti mm. Emmy-palkinnon Cousteau: Mississippi -ohjelman tuottajana.
Jean-Michel Cousteau toimi isänsä perustaman säätiön johdossa paluustansa vuoteen 1992, jolloin jätti The Cousteau Societyn. Tämän jälkeen Cousteau keskittyi omiin toimiinsa. Hän ajautui riitoihin isänsä kanssa 1990-luvun puolivälissä Cousteau-nimen käytöstä. Isä ei pitänyt siitä, että Cousteau-nimi yhdistettiin ekologiseen lomakohteeseen, jossa Jean-Michel oli osakkaana. Jacques-Yves Cousteau vaati, että lomakohteen logoon ja nimeen tulisi liittää myös Jean-Michelin nimi lisänä, jotta paikkaa ei suoraan sekoitettaisi Cousteau Societyn alaiseksi. Sanfranciscolainen oikeus päättikin, että Cousteau-nimeä ei saisi käyttää lomakohteen markkinoinnissa, eikä mainostamisessa Yhdysvalloissa.
Panagiótis Kanellópoulos
Panagiótis Kanellópoulos (, 13. joulukuuta 1902 Patras – 11. syyskuuta 1986 Ateena) oli kreikkalainen poliitikko, joka toimi kaksinkertaisena vuosien 1945 ja 1967 lyhyikäisten hallitusten pääministerinä. Koulutukseltaan hän oli sosiologian ja filosofian historian tutkija, ja hän toimi myös kirjailijana ja runoilijana.
Axel August Hårdh
Lehtori, suomentaja Emil Hårdh oli Axel August Hårdhin veli.
Where’s My Perry?
Where’s My Perry? oli Finias ja Ferb-teemainen spin-off-videopeli suositusta Disney Interactive Studiosin Where’s My Water?-videopelistä, päähenkilönään Finias ja Ferb. Se oli pulmapeli jonka kehitti Creature Feep ja julkaisi Disney Interactive Studiosin tytäryhtiö Disney Mobile. Peli julkaistiin iOS-alustoille 28. kesäkuuta 2012, Android-alustoille 18. heinäkuuta 2012 ja 10. joulukuuta 2013 Windows Phone-alustoille. Peli oli saatavilla myös BlackBerry 10-alustoille.
Panagiótis Kanellópoulos
Yliopistokoulutus ja tutkijan ura
Panagiótis Kanellópoulos syntyi kolmilapsiseen proviisori Kanéllos Kanellópoulosin ja Amalía Kanellopoúloun perheeseen. Äiti Amalía oli pääministeri Dimítrios Goúnarisin sisar. Kanellópoulos opiskeli sosiologiaa ja lakia Ateenan yliopistossa, Heidelbergin yliopistossa, jossa hän väitteli lakitieteen tohtoriksi aiheesta "Kreikan kuninkaan perustuslaillisesta asemasta" ja jatkoi edelleen opintoja Ludwig Maximilianin yliopistossa Münchenissä. Elämänsä aikana hän kirjoitti lukuisia sosiologian, filosofian, lain ja politiikan historiaa. Hän julkaisi myös kirjallista proosaa ja runoutta. Hänen kirjansa Genníthika to 1402 (”Synnyin vuonna 1402”) voitti Ateenan kirjallisuusakatemian palkinnon. Palattuaan tohtoroitumisen jälkeen 1920-luvulla kotimaahansa Kanellópoulos suoritti asevelvollisuuden ja sen jälkeen toimi virkamiehenä ja tutkijana. Vuonna 1933 hänestä tuli Ateenan yliopiston sosiologian professori.
Sotaa edeltävän ajan Metaxáksen diktatuurin vastustaja
Syksyllä 1935 Kreikan tasavallassa poliittinen tilanne kärjistyi. Kuningasmielisten sotilaiden johtaja kenraali Geórgios Kondýlis sai maassa aikaan kansanäänestyksen valtiomuodosta, joka päättyi marraskuussa 1935 kuningasmielisten voittoon ja Yrjö II:n paluuseen Kreikan kuninkaaksi. Edessä oli tammikuussa 1936 vielä parlamenttivaalit, jota varten Kanellópoulos perusti uuden Kansallisen unionistipuolueen (Ethnikón Enotikón Kómma), joka osallistui yhteistyössä Elefthérios Venizélosin liberaalien johtajan kenraali Aléxandros Mazarákis-Ainiánin kanssa poliittiseen julistuksen esittämiseen kahtiajaon lopettamiseksi tasavaltaisten ja kuningasmielisten välillä. Kanellópoulosin ei onnistunut kuitenkaan päästä parlamenttiin. Huhtikuussa 1936 eversti Ioánnis Metaxásin uusi hallitus otti maassa diktatoorisen vallan. Kanellópoulos joutui tässä tilanteessa vastakkain kuningasmielisten ja Metaxásin kannattajien kanssa, ja helmikuussa 1937 hänet karkotettiin ensin sisäiseen maanpakoon Kreikassa ja myöhemmin ulkomaille.
Sodan ajan maanpakolainen
Lokakuussa 1940 käynnistyi Italian–Kreikan sota, jolloin Italia hyökkäsi valtaamastaan Albaniasta käsin Kreikan kimppuun. Kanellópoulos osallistui tällöin vapaaehtoisena sotilaana Kreikan puolustamiseen ja jäi Kreikkaan maan antauduttua sotaan mukaan tulleille saksalaisille huhtikuun lopulla 1941 Operaatio Maritan seurauksena. Kanellópoulos oli tällöin perustamassa natsimiehityksen vastaista maanalaista Ómiros-vastarintaryhmää. Helmikuuhun 1942 mennessä miehitysviranomaiset olivat saaneet selville Kanellópoulosin roolin ja yrittivät pidättää hänet.
Maaliskuun 1942 lopulla hän pakeni vaimonsa kanssa Kairoon, jossa silloin toimi Kreikan maanpakolaishallitus. Hänet nimitettiin Emmanouíl Tsouderósin maanpakolaishallituksen varapääministeriksi ja puolustusministeriksi. Tsouderós erotti hänet maanpakolaishallituksesta maaliskuun lopulla 1943. Maanpakolaisten sisäiset ristiriidat kuningasmielisten ja tasavaltalaisten jatkuivat edelleen. Kreikan saksalaismiehitys päättyi lokakuussa 1944, jonka jälkeen maan poliittiset olot olivat hyvin sekavat. Kanellópoulosista oli tullut Tsouderósin pakolaishallituksen seuraajaksi muodostetun Geórgios Papandréoun ”Kansallisen yhtenäisyyden hallituksen” valtionvarain- ja jälleenrakennusministeri kesäkuusta 1944 alkaen. Kanellópoulos palasi ensimmäisenä pakolaishallituksen ministerinä 27. syyskuuta 1944 Kreikkaan, josta saksalaiset olivat juuri vetäytyneet.
Sodan jälkeinen kestoministeri
pienoiskuva|vasen|Varapääministeri Panagiótis Kanellópoulos (toinen vasemmalla) tapaamassa amerikkalaisia liittyen Kreikan saamaan [[Marshall-apuun.]]
Kreikan vapauduttua miehityksestä maan poliittiset olot eivät olleet selkiytyneet. Arkkipiispa Damaskinósin valtionhoitajakaudella oli useita lyhytikäisiä hallituksia, joka johti lopulta umpikujaan niin, että arkkipiispan piti itse toimia pääministerinä hetken aikaa lokakuussa 1945. Ongelman muodostivat taloudelliset kysymykset, kysymys kuninkaasta ja valtiomuodosta. Marraskuun alusta 1945 virkaan astui Kanellópoulosin hallitus, joka erosi jo kolmen viikon jälkeen. Kanellópoulos oli hallituksessaan myös ulkoministeri. Seuraajaksi nousi liberaalipuolueen Themistoklís Sofoúlisin hallitus, jonka aikana järjestettiin maaliskuussa 1946 parlamenttivaalit ja syyskuun lopussa valtiomuotoäänestys, jonka seurauksena kuningas Yrjö II palasi toisen kerran Kreikan kuninkaaksi. Sen jälkeen hän istui Dimítrios Máximosin hallituksessa vuonna 1947 ilmailuministerinä, Aléxandros Diomídisin hallituksessa vuonna 1949 sotaministerinä, vuonna 1950 lyhytikäisen Sofoúlisin hallituksen varapääministerinä, vuonna 1952–1953 sotamarsalkka Aléxandros Papágosin hallituksen salkuttomana ministerinä ja 1959–1961 Konstantínos Karamanlísin 3. hallituksen ja 1961-1963 4. hallituksen varapääministerinä.
Vuonna 1955 tapahtuneen marsalkka Papágosin kuoleman jälkeen hän liittoutui Konstantínos Karamanlísin kanssa ja liittyi tämän perustamaan Kansallisradikaali unioni (ERE) -puolueeseen. Merkittävimpiä päätöksiä hänen ministeriaikanaan heinäkuussa 1961 oli Kreikan allekirjoittama assosiaatiosopimus Euroopan yhteisön (EEC) kanssa, jossa hänellä oli näkyvvä rooli.
ERE-puolue koki vuoden 1963 parlamenttivaaleissa tappion, jonka seurauksena Kanellópoulosista tuli Karamanlísin seuraajana puolueen puheenjohtaja. Poliittinen tilanne johti tähän aikaan Kreikan useiden lyhytikäisten hallitusten syntymiseen. Huhtikuussa 1967 ERE hänen johdollaan veti tukensa Ioánnis Paraskevópoulosin hallitukselta. Sen jälkeen kuningas Konstantin II antoi Kanellópoulosille hallituksen muodostamistehtävän. Kanellópoulos halusi uudet vaalit, jotka kuningas julisti pidettäväksi 28. toukokuuta 1967. Hänen toinen hallituksensa istui kuitenkin vain 18 päivää, sillä 21. huhtikuuta 1967 everstijuntta Geórgios Papadópoulosin johdolla otti vallan. Kanellópoulosin hallitus oli siis viimeinen parlamentaarinen hallitus ennen sotilasjuntan aikaa. Kanellópoulos vangittiin kaappauksen yhteydessä, mutta vapautettiin yhden päivän vankeuden jälkeen. Myöhemmin syksyllä 1967 hän esitti voimakkaita protesteja kaappauksen yhteydessä voimaantulleita sotalakeja vastaan sekä kehotti sotilasjunttaa luopumaan vallasta. Myöhemmin syksyllä juntta asetti hänet kotirestiin. Kanellópoulos vapautettiin laajemmassa armahduksessa jouluna 1967. Sotilasjuntan vallan aikana Kanellópoulos tuli julkisuuteen talvella 1973 tukiessaan ylioppilaiden järjestämiä juntan vastaisia protesteja.
Sotilasjuntan jälkeisen ajan politiikan viimeiset vuodet
Vuonna 1974 Kanellópoulos valittiin parlamenttiin. Vuonna 1975 hän hävi kisan Konstantínos Tsátsosia vastaan toisen tasavallan presidentin virasta. Sen jälkeen hän vetäytyi poliittisesta elämästä. Hän oli tosin kesällä 1978 juntan jäseniä koskeneessa oikeudenkäynnissä keskeinen todistaja todetetn oikeuden lausunnossaan :
Jean-Michel Cousteau
Vuonna 1999 Cousteau perusti oman säätiönsä Ocean Futures Societyn, jonka tarkoituksena on jatkaa mertensuojelua ja -tutkimusta. Hän myös aloitti televisiosarjan Jean-Michel Cousteau’s Ocean Adventures vuonna 2006. Cousteau oli myös vaikuttamassa samana vuonna Yhdysvaltain presidentti George W. Bushiin, joka perustikin Havaijille Papahānaumokuākea Marine National Monument -mertensuojelualueen.